CELEX: 32021R1447
Language: da
Date: 2021-09-03 00:00:00
Title: Kommissionens gennemførelsesforordning (EU) 2021/1447 af 3. september 2021 om ændring af gennemførelsesforordning (EU) 2020/1534 om indførelse af en endelig antidumpingtold på importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

6.9.2021   
               
               
                  DA
               
               
                  Den Europæiske Unions Tidende
               
               
                  L 313/13
               
            
         KOMMISSIONENS GENNEMFØRELSESFORORDNING (EU) 2021/1447
         af 3. september 2021
         om ændring af gennemførelsesforordning (EU) 2020/1534 om indførelse af en endelig antidumpingtold på importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 14, stk. 1, og
         ud fra følgende betragtninger:
         
                     (1)
                  
                  
                     Importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina er underlagt en endelig antidumpingtold, der blev indført ved Kommissionens gennemførelsesforordning (EU) 2020/1534 (2).
                  
               
                     (2)
                  
                  
                     Toyoshima Share Yidu Foods Co., Ltd (3), Taric (4)-tillægskode A889, en virksomhed i Folkerepublikken Kina, hvis eksport til Unionen af visse tilberedte eller konserverede citrusfrugter (mandariner osv.) er underlagt antidumpingtold på 499,6 EUR pr. ton af varens nettovægt, meddelte Kommissionen, at den pr. 22. januar 2008 havde ændret sit navn til »Hubei Fomdas Foods Co., Ltd, Yidu, Hubei«.
                  
               
                     (3)
                  
                  
                     Efter navneændringen anmodede virksomheden den 31. marts 2021 Kommissionen om at bekræfte, at navneændringen ikke påvirker virksomhedens ret til at drage fordel af toldsatsen for samarbejdsvillige eksporterende producenter, der ikke indgik i stikprøven, og som gjaldt for virksomheden under dens tidligere navn. Virksomheden præciserede specifikt, at den anmoder om, at navneændringen får virkning fra datoen for dens anmodning til Kommissionen, dvs. fra den 31. marts 2021.
                  
               
                     (4)
                  
                  
                     Kommissionen undersøgte de indsendte oplysninger og konkluderede, at navneændringen var behørigt registreret hos de relevante myndigheder og ikke førte til nye forbindelser med andre grupper af virksomheder, som ikke blev undersøgt af Kommissionen. Navneændringen påvirker således ikke konklusionerne i gennemførelsesforordning (EU) 2020/1534 og navnlig den antidumpingtoldsats, der gælder for virksomheden.
                  
               
                     (5)
                  
                  
                     I betragtning af overvejelserne i ovenstående betragtning fandt Kommissionen det hensigtsmæssigt at ændre gennemførelsesforordning (EU) 2020/1534 for at afspejle det ændrede navn på den virksomhed, der tidligere var tildelt Taric-tillægskode A889.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
                  
               VEDTAGET DENNE FORORDNING:
         
            Artikel 1
            
               1.   Bilaget til gennemførelsesforordning (EU) 2020/1534 ændres således:
               
                  »Toyoshima Share Yidu Foods Co., Ltd., Yidu, Hubei«
               
               ændres til:
               
                  »Hubei Fomdas Foods Co., Ltd, Yidu, Hubei«.
               
            
            
               2.   Taric-tillægskode A889, der tidligere er tildelt Toyoshima Share Yidu Foods Co., Ltd, gælder for Hubei Fomdas Foods Co., Ltd, Yidu, Hubei fra den 31. marts 2021. I overensstemmelse med gældende toldlovgivning ydes der godtgørelse af eller fritagelse for enhver endelig told, der er betalt på import af varer fremstillet af Hubei Fomdas Foods Co., Ltd, Yidu, Hubei, der overstiger den antidumpingtold, der er fastsat i artikel 1, stk. 2, i gennemførelsesforordning (EU) 2020/1534, for så vidt angår Toyoshima Share Yidu Foods Co.
            
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. september 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Kommissionens gennemførelsesforordning (EU) 2020/1534 af 21. oktober 2020 om indførelse af en endelig antidumpingtold på importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 351 af 22.10.2020, s. 2).
         
            (3)  Denne virksomhed er opført i bilaget til gennemførelsesforordning (EU) 2020/1534 som en samarbejdsvillig eksporterende producent, der ikke indgik i stikprøven.
         
            (4)  Den Europæiske Unions integrerede toldtarif.